অরুণ শ্রীদেবী অভিনীত "লমহে" (১৯৯১) চলচ্চিত্রে লতা মঙ্গেশকরের সাথে "মোর্নি বাগা মা বোলে" গানে কণ্ঠ দেন। "খলনায়ক" (১৯৯৩) চলচ্চিত্রে অলকা ইয়াগনিকের সাথে "চোলি কে পিছে ক্যায়া হ্যায়" গানে কণ্ঠ দেন। মাধুরী দীক্ষিতের উপর চিত্রায়িত এই গানের জন্য তারা যৌথভাবে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার অর্জন করেন। ১৯৯৫ সালে তিনি "করন অর্জুন" চলচ্চিত্রে "গুপ চুপ" গানে কণ্ঠ দেন, যা জনপ্রিয়তা লাভ করে। তিনি এ আর রহমানের সুরায়োজনে "মিস্টার রোমিও" চলচ্চিত্রে তামিল ভাষার "মুথু মুথু মাঝাই" গানে কণ্ঠ দেন। রহমানের সুরায়োজনে তিনি পরবর্তী কালে আন্তর্জাতিক অঙ্গনে প্রশংসিত "স্লামডগ মিলিয়নিয়ার" চলচ্চিত্রের "রিঙ্গা রিঙ্গা" গানে কণ্ঠ দেন।

একক/অ্যালবাম
ব্যক্তিগত জীবন
অভিনয় জীবন
সঙ্গীত জীবন